|  |
| --- |
| ΕΘΝΙΚΟ ΣΤΡΑΤΗΓΙΚΟ ΠΛΑΙΣΙΟ ΑΝΑΦΟΡΑΣ ΕΣΠΑ 2007-2013 |
| **Ανάπτυξη Ανθρώπινου Δυναμικού – Τομέας Υγείας & Κοινωνικής Αλληλεγγύης** |
| **ΑΞΟΝΑΣ 13: *“Εδραίωση της μεταρρύθμισης στον Τομέα της Ψυχικής Υγείας. Ανάπτυξη της Πρωτοβάθμιας Φροντίδας Υγείας και Προάσπιση της Δημόσιας Υγείας του πληθυσμού στις 8 Περιφέρειες Σύγκλισης”***  **ΚΑΤΗΓΟΡΙΑ ΠΑΡΕΜΒΑΣΕΩΝ: ΠΡΟΑΣΠΙΣΗ ΤΗΣ ΔΗΜΟΣΙΑΣ ΥΓΕΙΑΣ ΤΟΥ ΠΛΗΘΥΣΜΟΥ** |
| ΣΥΓΧΡΗΜΑΤΟΔΟΤΟΥΜΕΝΟ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ |

### ΑΝΑΚΟΙΝΩΣΗ

**για την υποβολή αιτήσεων από τους ενδιαφερόμενους στο πλαίσιο της Ενέργειας 5:**

**«Εκπαίδευση επαγγελματιών Υγείας-Πρόνοιας-Εκπαίδευσης για τον Έλεγχο και την Πρόληψη της Κακοποίησης – Παραμέλησης των Παιδιών»**

To Κέντρο Επαγγελματικής Κατάρτισης Περιφερειακής Ενότητας Ρεθύμνης- Περιφέρειας Κρήτης σε συνεργασία με την Διεύθυνση Ψυχικής Υγείας και Κοινωνικής Πρόνοιας του Ινστιτούτου Υγείας του Παιδιού, πρόκειται να υλοποιήσει την **Ενέργεια 5: Εκπαίδευση Επαγγελματιών Υγείας-Πρόνοιας-Εκπαίδευσης** διάρκειας **90 ωρών** στο πλαίσιο της Πράξης «Σχέδιο συνολικής ψυχοκοινωνικής παρέμβασης στην πόλη του Ρεθύμνου με στόχο την πρόληψη και αντιμετώπιση του φαινομένου της σεξουαλικής παρενόχλησης ανηλίκων»[Κωδικός MIS 375809] το παρακάτω προγράμματα εκπαίδευσης επαγγελματιών:

|  |  |  |
| --- | --- | --- |
| **ΣΤΟΙΧΕΙΑ ΠΡΟΓΡΑΜΜΑΤΟΣ ΕΚΠΑΙΔΕΥΣΗΣ** | | |
| **ΤΙΤΛΟΣ ΠΡΟΓΡΑΜΜΑΤΟΣ** | **ΤΟΠΟΣ ΥΛΟΠΟΙΗΣΗΣ** | |
| **«Εκπαίδευση επαγγελματιών Υγείας-Πρόνοιας-Εκπαίδευσης για τον Έλεγχο και την Πρόληψη της Κακοποίησης – Παραμέλησης των Παιδιών»** | **Κέντρο Επαγγελματικής Κατάρτισης Περιφερειακής Ενότητας Ρεθύμνης – Περιφέρειας Κρήτης (ΚΕΚΑΠΕΡ-ΠΕΡΙΦΕΡΕΙΑΣ ΚΡΗΤΗΣ)** | |
| **ΠΕΡΙΟΔΟΣ ΥΛΟΠΟΙΗΣΗΣ** | **ΑΡΙΘΜΟΣ ΕΠΙΜΟΡΦΟΥΜΕΝΩΝ** | **ΔΙΑΡΚΕΙΑ** |
| ΔΙΕΝΕΡΓΕΙΑ: 26/11/2014 - 12/12/2014 | 25 | 90 ώρες |

Ομάδα στόχος και Πεδίο Εφαρμογής του Προγράμματος:

Το πρόγραμμα απευθύνεται σε στελέχη του δημοσίου, του ευρύτερου δημοσίου και του ιδιωτικού τομέα που εργάζονται σε υπηρεσίες υγείας, δημόσιας υγείας, πρόνοιας και προώθησης στην απασχόληση (υπάλληλοι Α΄, Β΄ και Γ’ Δ.Υ.ΠΕ., Νοσοκομείων, Κέντρων Υγείας, Περιφερειακών Ιατρείων, στελέχη Δημόσιας Υγείας Υπουργείου Υγείας και Κοινωνικής Αλληλεγγύης, Οργανισμών Τοπικής Αυτοδιοίκησης, Νομαρχιακών Αυτοδιοικήσεων, στελέχη ΟΑΕΔ κλπ), που ανήκουν στην διοικητική περιφέρεια Κρήτης.

Ειδικότερα, η Ενέργεια 5 στοχεύει άμεσα στις παρακάτω ομάδες – στόχους:

* Επαγγελματίες υγείας, γιατρούς, νοσηλευτικό προσωπικό και άλλες ειδικότητες, που αποτελούν το διεπιστημονικό προσωπικό στο χώρο αυτό.
* Επαγγελματίες στο χώρο της κοινωνικής πολιτικής και στην πρόνοια, καθώς και Στελέχη Υπηρεσιών σχετιζόμενων με την προώθηση της απασχόλησης.
* Επαγγελματίες που απασχολούνται σε χώρους εκπαίδευσης (εκπαιδευτικοί, ειδικοί παιδαγωγοί, καθηγητές μέσης εκπαίδευσης).

Ενδεικτικά αναφέρονται οι παρακάτω ειδικές κατηγορίες άμεσα ωφελούμενων:

* Ειδικευμένοι και Ειδικευόμενοι Ιατροί Παιδιατρικής, Κοινωνικής Ιατρικής, Γενικής Ιατρικής, Παιδοψυχιατρικής, Ψυχιατρικής κ.λ.π., Ιατροί Δημόσιας Υγείας, Νοσοκομείων, Νομαρχιών, Διευθύνσεων, Πολυϊατρείων Ο.Τ.Α. Α΄ Βαθμού, Αναγνωρισμένων Κέντρων Απεξάρτησης, αυτοαπασχολούμενοι επαγγελματίες του χώρου κ.ο.κ.
* Νοσηλευτές Παιδιατρικών υπηρεσιών, Παιδοψυχιατρικών υπηρεσιών, υπηρεσιών Πρωτοβάθμιας Φροντίδας Υγείας, Αναγνωρισμένων Κέντρων Απεξάρτησης, κ.λ.π.
* Ψυχολόγοι Ψυχιατρικών και Παιδοψυχιατρικών Τμημάτων, Διευθύνσεων, Νομαρχιών και Ο.Τ.Α. Α΄ Βαθμού, Αναγνωρισμένων Κέντρων Απεξάρτησης, Δομών Πρόνοιας, Ιδρυμάτων και Φορέων σχετιζόμενων με την Παιδική Προστασία και την παροχή συμβουλευτικών και υποστηρικτικών υπηρεσιών σε ευπαθείς και ευάλωτες κοινωνικές ομάδες (παλιννοστούντες και πρόσφυγες, χρήστες τοξικών ουσιών, θύματα trafficking, γυναικών θυμάτων βίας, αποφυλακισμένοι και ανήλικοι με παραβατική συμπεριφορά), αυτοαπασχολούμενοι επαγγελματίες του χώρου κ.ο.κ.
* Κοινωνικοί Λειτουργοί και Κοινωνικοί Επιστήμονες, Επισκέπτες Υγείας και Εργοθεραπευτές Ψυχιατρικών και Παιδοψυχιατρικών Τμημάτων, Κοινωνικών Υπηρεσιών Παιδιατρικών Νοσοκομείων, Μονάδων Υγείας Πρωτοβάθμιας Φροντίδας Υγείας, Διευθύνσεων, Νομαρχιών και Ο.Τ.Α. Α΄ Βαθμού, Αναγνωρισμένων Κέντρων Απεξάρτησης, Δομών Πρόνοιας, Ιδρυμάτων και Φορέων σχετιζόμενων με την Παιδική Προστασία και την παροχή συμβουλευτικών και υποστηρικτικών υπηρεσιών σε ευπαθείς και ευάλωτες κοινωνικές ομάδες (παλιννοστούντες και πρόσφυγες, χρήστες τοξικών ουσιών, θύματα trafficking, γυναικών θυμάτων βίας, αποφυλακισμένοι και ανήλικοι με παραβατική συμπεριφορά), αυτοαπασχολούμενοι επαγγελματίες του χώρου κ.ο.κ.
* Εκπαιδευτικοί πρωτοβάθμιας και δευτεροβάθμιας εκπαίδευσης καθώς και επαγγελματίες που απασχολούνται στο δημόσιο ή στον ιδιωτικό τομέα της εκπαίδευσης κ.τ.λ..

Περιγραφή του Εκπαιδευτικού Προγράμματος:

Στόχος του προγράμματος είναι η ενίσχυση της επιστημονικής κατάρτισης και κοινωνικής ευαισθητοποίησης ατόμων που εργάζονται σε φορείς της Υγείας, Πρόνοιας και Εκπαίδευσης.

Η εκπαίδευση περιλαμβάνει τις ακόλουθες **θεματικές ενότητες**:

* Θεματική ενότητα 1: Ορισμοί, έκταση και χαρακτηριστικά της κακοποίησης – παραμέλησης των παιδιών
* Θεματική ενότητα 2: Αναγνώριση, Αντιμετώπιση και Διαχείριση κρουσμάτων κακοποίησης – παραμέλησης των παιδιών
* Θεματική ενότητα 3: Εκτίμηση γονεϊκής επικινδυνότητας
* Θεματική ενότητα 4: Νομική συνδρομή και αντιμετώπιση στα κρούσματα κακοποίησης – παραμέλησης των παιδιών και εμπλοκή των επαγγελματιών και υπηρεσιών με το νομικό-δικαιακό σύστημα
* Θεματική ενότητα 5: Συστήματα καταγραφής και πολιτικές δημόσιας υγείας για τον έλεγχο και την πρόληψη της βίας κατά των παιδιών

**Διαδικασία και κριτήρια επιλογής καταρτιζομένων**:

Η επιλογή των εκπαιδευομένων θα γίνει από επιστημονική επιτροπή που θα αποτελείται από τον επιστημονικά υπεύθυνο του έργου, και μέλος της Επιστημονικής Ομάδας της Πράξης.

**Βασικό κριτήριο για την επιλογή των καταρτιζομένων** θα αποτελέσει **η συνάφεια του αντικειμένου εκπαίδευσης με το αντικείμενο εργασίας των υποψηφίων**. Θα επιλεγούν κατά προτεραιότητα υποψήφιοι που λόγω της εργασιακής τους θέσης βρίσκονται σε άμεση και συχνή επαφή με άτομα που ανήκουν σε ομάδες πληθυσμού υψηλού κινδύνου για θυματοποίηση από διαπροσωπική και ενδο-οικογενειακή βία. Επίσης άλλα κριτήρια που θα ληφθούν υπόψη θα είναι **το επίπεδο σπουδών** (π.χ. μεταπτυχιακοί τίτλοι σπουδών) και **ο χρόνος προϋπηρεσίας**. Βασικές προϋποθέσεις επιλογής των επιμορφούμενων εργαζομένων αποτελούν: η συνάφεια της λαμβανόμενης εκπαίδευσης με το αντικείμενο εργασίας τους, η συνάφεια της λαμβανόμενης εκπαίδευσης και με ενδεχόμενα νέα καθήκοντά τους στο πλαίσιο αναδιάρθρωσης της επιχείρησης/οργανισμού. Βασικά κριτήρια επιλογής των επιμορφούμενων αυτοαπασχολούμενων αποτελούν η συνάφεια της λαμβανόμενης εκπαίδευσης με το αντικείμενο του επαγγέλματός τους, ή/και η συνάφεια της λαμβανόμενης εκπαίδευσης με ενδεχόμενη αλλαγή – εξέλιξη επαγγελματικής δραστηριότητας, η αναγκαιότητα κατοχύρωσης της επαγγελματικής ιδιότητας. Από τους συμμετέχοντες 20 θα προέρχονται από το νομό Ρεθύμνης και 5 από τους υπόλοιπους νομούς της Κρήτης. Εν ελλείψει αιτήσεων από άλλους νομούς οι θέσεις αυτές θα δοθούν σε επαγγελματίες από το νομό Ρεθύμνης. Σημειώνεται ότι για τους επαγγελματίες που προέρχονται από άλλους νομούς και απαιτείται μετακίνηση τους εκτός έδρας, δαπάνη αποτελεί το αντίτιμο του εισιτηρίου, εφόσον η μετακίνηση γίνεται με μέσο μαζικής μεταφοράς, ή η χιλιομετρική αποζημίωση που προβλέπεται από το δημόσιο, εφόσον η μετακίνηση γίνεται με χρήση Ι.Χ. αυτοκινήτου. Εκτός έδρας θεωρείται η μετακίνηση καταρτιζομένων μεταξύ του τόπου κατοικίας τους και του χώρου όπου πραγματοποιείται το πρόγραμμα εκπαίδευσης, όταν αυτή δεν εξυπηρετείται από αστικό συγκοινωνιακό δίκτυο.

**Προθεσμία και τρόπος υποβολής αιτήσεων**

Οι ενδιαφερόμενοι μπορούν να υποβάλλουν την αίτησή τους με τα απαραίτητα επισυναπτόμενα έγγραφα (βιογραφικό σημείωμα και υπεύθυνη δήλωση) με e-mail στην διεύθυνση [gma.education@gmail.com](mailto:gma.education@gmail.com) **έως και τις 21/11/2014.**

Τα δικαιολογητικά που πρέπει να υποβάλλει ο κάθε ενδιαφερόμενος είναι τα ακόλουθα:

1. Αίτηση συμμετοχής (διατίθεται ηλεκτρονικά στη διεύθυνση [www.gma-ich.gr](http://www.gma-ich.gr) και έντυπα στη διεύθυνση ΜΟΝΑΔΑ ΨΥΧΟΚΟΙΝΩΝΙΚΗΣ ΠΑΡΕΜΒΑΣΗΣ ΠΑΙΔΙΟΥ ΚΑΙ ΕΦΗΒΟΥ, Ζαμπελίου 32, Τ.Κ.:74100, Ρέθυμνο.)
2. Βιογραφικό Σημείωμα (διατίθεται ηλεκτρονικά στη διεύθυνση [www.gma-ich.gr](http://www.gma-ich.gr) και έντυπα στη διεύθυνση ΜΟΝΑΔΑ ΨΥΧΟΚΟΙΝΩΝΙΚΗΣ ΠΑΡΕΜΒΑΣΗΣ ΠΑΙΔΙΟΥ ΚΑΙ ΕΦΗΒΟΥ, Ζαμπελίου 32, Τ.Κ.:74100, Ρέθυμνο.)
3. Υπεύθυνη Δήλωση του Ν. 1599/1986 στην οποία να αναφέρεται ότι: «όλα τα στοιχεία τα οποία έχω αναφέρει στην υποβληθείσα από εμένα αίτηση και βιογραφικό σημείωμα, για την συμμετοχή μου στο πρόγραμμα είναι αληθή και ακριβή. Επίσης δηλώνω ότι κατά την τρέχουσα χρονική περίοδο δεν έχω παρακολουθήσει περισσότερα από ένα-συγχρηματοδοτούμενο από την Ευρωπαϊκή Ένωση-πρόγραμμα κατάρτισης. Τέλος αποδέχομαι το δικαίωμα του Ι.Υ.Π. για χρήση, στατιστική επεξεργασία και κοινοποίηση των στοιχείων μου στους αρμόδιους φορείς σεβόμενο τις διατάξεις της Αρχής Προστασίας Δεδομένων». (διατίθεται ηλεκτρονικά στη διεύθυνση [www.gma-ich.gr](http://www.gma-ich.gr) και έντυπα στη διεύθυνση ΜΟΝΑΔΑ ΨΥΧΟΚΟΙΝΩΝΙΚΗΣ ΠΑΡΕΜΒΑΣΗΣ ΠΑΙΔΙΟΥ ΚΑΙ ΕΦΗΒΟΥ, Ζαμπελίου 32, Τ.Κ.:74100, Ρέθυμνο).

**Παρακολούθηση Προγράμματος**

Η ομάδα των επιμορφούμενων της Ενέργειας 5 θα αποτελείται από 25 άτομα και η υλοποίηση του θεωρητικού μέρους του προγράμματος θα πραγματοποιηθεί σε Αίθουσα του Κέντρου Επαγγελματικής Κατάρτισης Περιφερειακής Ενότητας Ρεθύμνη*ς* – Περιφέρειας Κρήτης (*ΚΕΚΑΠΕΡ*-ΠΕΡΙΦΕΡΕΙΑΣ ΚΡΗΤΗΣ).  Στους καταρτιζόμενους θα καταβληθεί μικτό επίδομα 6,00 € για κάθε ώρα εκπαίδευσης.

Η διεξαγωγή του εν λόγω προγράμματος θα γίνεται τις εργάσιμες ημέρες και σε ώρες από τις 3.00 μ.μ. έως τις 9.00 μ.μ. και δύο Σάββατα (29/11/2014 και 6/12/2014) σε ώρες από τις 9.00 π.μ. έως τις 3.00 μ.μ.. Οι καταρτιζόμενοι μπορούν να απουσιάσουν από το πρόγραμμα σε ποσοστό μέχρι 10% της συνολικής διάρκειας του προγράμματος εκπαίδευσης (δηλαδή μέχρι 9 ώρες). Το εκπαιδευτικό επίδομα που καταβάλλεται αντιστοιχεί στις ώρες παρακολούθησης του προγράμματος. Καταρτιζόμενοι που οι απουσίες τους υπερβαίνουν το 10% των ωρών του προγράμματος εκπαίδευσης δεν δικαιούνται ούτε αμοιβή, ούτε βεβαίωση παρακολούθησης του προγράμματος και αποχωρούν από το πρόγραμμα.

Κατά την διάρκεια του προγράμματος εκπαίδευσης θα προσφέρεται καφές/αναψυκτικό κατά τα διαλείμματα.

**Πληροφορίες**

Οι ενδιαφερόμενοι μπορούν να επικοινωνούν καθημερινά από τις 9:00-14:00 στα τηλέφωνα της Μονάδας Ψυχοκοινωνικής Παρέμβασης Παιδιού και Εφήβου στο Ρέθυμνο: 2831053100 -2831053105

e-mail: [gma.education@gmail.com](mailto:gma.education@gmail.com)